ທ່ານນາງ Clinton ກ່າວວ່າ ສະຫະລັດ ຈະຕັ້ງ ລະບົບຕໍ່ຕ້ານ ລູກສອນໄຟ ອ້ອມຈີນ
ຄວາມເຫັນຕອນນຶ່ງ ໃນຄຳປາໄສ ທີ່ເປີດເຜີຍ ໂດຍກຸ່ມ Wikileaks ນັ້ນ ທ່ານນາງ Clinton ໄດ້ຂົ່ມຂູ່ ທີ່ຈະຕິດຕັ້ງ ລະບົບຕໍ່ຕ້ານລູກສອນໄຟ ອ້ອມຈີນ.
ຜູ້ສະໝັກເປັນປະທານາທິບໍດີຂອງພັກເດໂມແຄຣັດທ່ານນາງ Hillary Clinton ໄດ້ຂົ່ມຂູ່ວ່າ ຈະອ້ອມຈີນ ດ້ວຍລະບົບຕໍ່ຕ້ານລູກສອນໄຟ” ແລະໄດ້ຕ້ອງຕິປັກກິ່ງຢ່າງໜັກ ຕໍ່ການອ້າງເອົາກຳມະສິດຢູ່ທະເລຈີນໃຕ້ທີ່ມີການຂັດແຍ້ງກັນອີງຕາມຄວາມເຫັນທີ່ຖືກເປີດເຜີຍໂດຍກຸ່ມ Wikileaks ການໃຫ້ຄວາມເຫັນດັ່ງກ່າວ ແມ່ນມີຂຶ້ນໃນຄຳປາໄສສ່ວນໂຕຫຼາຍໆຄັ້ງ ຕໍ່ທະນາຄານຕະ ຫຼາດຫລັກຊັບ ຊຶ່ງເບິ່ງຄືວ່າເປັນການສະເໜີແບບລວມໆທີ່ບໍ່ມີການກວດແກ້ທີ່ບໍ່ຄ່ອຍໄດ້ຍິນກ່ຽວກັບທັດສະນະຄວາມເຫັນໃນນະໂຍບາຍຕ່າງປະເທດຂອງທ່ານນາງ Clinton ຜູ້ຊຶ່ງຕາມປົກກະຕິແລ້ວແມ່ນລະມັດລະວັງເປັນພິເສດເວລາເວົ້າເຖິງເລື້ອງເຫຼົ່ານີ້ ໃນຄຳປາໄສ ຕໍ່ບໍລິສັດຫຼັກຊັບ Goldman Sachs ໃນປີ 2013 ທ່ານນາງ Clinton ກ່າວວ່າ ຖ້າເກົາຫຼີເໜືອຫາກສາມາດ ຜະລິດລູກສອນໄຟຂີປະນາວຸດຂ້າມທະວີບທີ່ບັນທຸກອາ ວຸດນິວເຄລຍໄດ້ ມັນຈະເປັນໄພຂົ່ມຂູ່ ບໍ່ພຽງແຕ່ ຕໍ່ພັນທະມິດຂອງສະຫະລັດ ໃນເຂດເອເຊຍເທົ່ານັ້ນ ແຕ່ຍັງຈະຂົ່ມຂູ່ຕໍ່ແຜ່ນດິນໃຫຍ່ສະຫະລັດນຳດ້ວຍ ທ່ານນາງ Clinton ກ່າວວ່າ “ພວກເຮົາຈະອ້ອມຈີນດ້ວຍລະບົບຕໍ່ຕ້ານລູກສອນໄພ ພວກເຮົາຈະສົ່ງກຳປັ່ນຂອງພວກເຮົາໄປຍັງຂົງເຂດ ດັ່ງນັ້ນຈີນ ຈຶ່ງຄວນຄວບຄຸມພວກເຂົາ ຫລືວ່າພວກເຮົາຈະຕ້ອງໄດ້ປ້ອງກັນພວກເຂົາ ” ໃນຄຳປາໄສຢູ່ບ່ອນນຶ່ງອີກ ທ່ານນາງ Clinton ຍັງຈື່ໄດ້ວ່າທ່ານນາງໄດ້ອອກຄຳເຕືອນຕໍ່ຄູ່ຕຳແໜ່ງຝ່າຍຈີນຢ່າງແຈ້ງໆ ກ່ຽວກັບການອ້າງເອົາກຳມະສິດ ຂອງປັກກິ່ງ ຢູ່ທະເລຈີນໃຕ້ ຊຶ່ງທ່ານນາງໄດ້ກ່າວ ຕໍ່ພວກເຂົາເຈົ້າວ່າ “ພວກທ່ານບໍ່ໄດ້ອ້າງເອົາກຳມະສິດທັງໝົດເລີຍຕີ້ ” ການໃຫ້ຄວາມເຫັນເຫລົ່ານີ້ ບໍ່ໄດ້ເປັນການເປີດເຜີຍທີ່ສ້າງຄວາມປະຫຼາດໃຈຫຍັງຫຼາຍ ມັນບໍ່ໄດ້ເປັນຄວາມລັບເລີຍທີ່ວ່າອະດີດລັດຖະມົນຕີການຕ່າງປະເທດທ່ານນີ້ແມ່ນມີທ່າ ທີທີ່ແຂງຂັນຕໍ່ຈີນກວ່ານາຍເກົ່າຂອງທ່ານນາງ ຄືປະທານາທິບໍດີບາຣັກ ໂອບາມາ ເສຍອີກ ແຕ່ກໍບໍ່ໄດ້ເປີດເຜີຍໃຫ້ເຫັນກ່ຽວກັບຈຸດລະເບີດທີ່ຈະເກີດບັນຫາບ່ອນທີ່ຄວາມເຄັ່ງຕຶງຍັງມີຢູ່ກັບຈີນ ແລະອາດຈະຊຸດໂຊມລົງຕື່ມ ພາຍໃຕ້ການເປັນປະທານາທິບໍດີ ຂອງທ່ານນາງ Clinton ທີ່ອາດເປັນໄປໄດ້ນັ້ນ